“อายิโนะโมะโต๊ะ” ร่วมสัมมนาขับเคลื่อน “นโยบายสุขภาพ” ระดับโลก
“อายิโนะโมะโต๊ะ” ร่วมกับ “สถาบันโภชนาการมหาวิทยาลัยมหิดล” และเครือข่าย Nature Research Custom Media จัดประชุมเสวนางานประชุมวิชาการรางวัลสมเด็จเจ้าฟ้ามหิดล มุ่งส่งเสริมการมีสุขภาพดีสู่ผู้บริโภคอย่างยั่งยืน
“อายิโนะโมะโต๊ะ” ร่วมกับ “สถาบันโภชนาการมหาวิทยาลัยมหิดล” และเครือข่าย Nature Research Custom Media จัดประชุมเสวนางานประชุมวิชาการรางวัลสมเด็จเจ้าฟ้ามหิดล มุ่งส่งเสริมการมีสุขภาพดีสู่ผู้บริโภคอย่างยั่งยืน
9 ก.พ. 2566

บริษัท อายิโนะโมะโต๊ะ โค., อินค์ ประเทศญี่ปุ่น ร่วมกับ สถาบันโภชนาการมหาวิทยาลัยมหิดล และ Nature Research Custom Media ได้จัดกิจกรรมประชุมเสวนา Side Event ภายใต้หัวข้อ “Healthy Eating and Nutritional Profiling in Asia” ภายใน งานประชุมวิชาการรางวัลสมเด็จเจ้าฟ้ามหิดลประจำปี 2566 (Prince Mahidol Award Conference: PMAC) ซึ่งเป็นงานประชุมวิชาการระดับนานาชาติ ที่เปิดโอกาสให้ผู้นำด้านสุขภาพในทุกภาคส่วน เข้าร่วมแลกเปลี่ยนประสบการณ์และเสนอแนวทางเพื่อขับเคลื่อนประเด็นนโยบายด้านสุขภาพที่สำคัญระดับโลก ภายใต้การเป็นเจ้าภาพร่วมของประเทศไทยและองค์กรระหว่างประเทศจำนวนมาก อาทิ องค์การอนามัยโลก (WHO) ธนาคารโลก องค์กรความร่วมมือระหว่างประเทศแห่งญี่ปุ่น (JICA) และ องค์กรอื่นๆอีกมากมาย
ตลอดกิจกรรมเสวนา ณ โรงแรมเซ็นทารา แกรนด์ และ บางกอกคอนเวนชัน เซ็นเตอร์ แอท เซ็นทรัลเวิลด์ กรุงเทพฯ ประกอบด้วย 2 หัวข้ออภิปรายหลัก ได้แก่ Healthy Eating in Asia: How Can We Fight Excess Salt Intake? และ Nutrient Profiling in Asia: How Can We Use Labeling to Promote Healthier Diets? ซึ่งมุ่งผลลัพธ์ในการร่วมพิจารณาแนวทางการให้คำจัดกัดความของการกินเพื่อสุขภาพ และการจัดทำระบบประเมินปริมาณสารอาหาร เพื่อส่งเสริมพฤติกรรมการบริโภคที่เหมาะสม ตลอดจนหารือเกี่ยวกับประเด็นทางโภชนาการที่สำคัญเพื่อปรับใช้กับวัฒนธรรมอาหารของเอเชีย โดยมี ดร. ชลัท ศานติวรางคณา ผู้อำนวยการสถาบันโภชนา มหาวิทยาลัยมหิดล ให้เกียรติกล่าวเปิดและพูดถึงทิศทางการเสวนา และปราศรัยโดย ดร.ธนวรรษ เทียนสิน ประธานคณะกรรมการความมั่นคงอาหารโลก และผู้แทนถาวรไทยประจำสหประชาชาติ ณ กรุงโรม จากนั้นจะเป็นการร่วมการอภิปรายแลกเปลี่ยนแนวทางเพื่อการพัฒนา
โดยวิทยากรและผู้นำด้านสุขภาพจากภาคเอกชน ภาครัฐและนักวิชาการทุกสาขาที่เกี่ยวข้องทั้งในและต่างประเทศ ซึ่งผลลัพธ์ที่ได้จากการประชุมในครั้งนี้ จะเป็นจุดเริ่มต้นของการออกแบบวิสัยทัศน์และแนวทางการทำงานร่วมกัน เพื่อให้เกิดการดำเนินงานในรูปแบบเครือข่ายในการผลักดันและขับเคลื่อนเป้าหมายการมุ่งส่งเสริมสุขภาพดีอย่างยั่งยืนให้กับผู้บริโภค ผ่านการบูรณาการองค์ความรู้ เทคโนโลยีและนวัตกรรมที่เชื่อมต่อระหว่างหน่วยงานทั้งภาครัฐ ภาคเอกชน และหน่วยงานที่เกี่ยวข้องทั้งภายในประเทศและระดับนานาชาติอย่างเป็นระบบต่อไป
ทั้งนี้ กลุ่มบริษัทอายิโนะโมะโต๊ะ มีความมุ่งมั่นที่จะเป็น “กลุ่มบริษัทผู้ส่งมอบแนวทางการแก้ปัญหาและนวัตกรรมที่เกี่ยวกับอาหารและสุขภาพ” ผ่านการคิดค้นนวัตกรรม เทคโนโลยี และการใช้พลังของกรดอะมิโน เพื่อส่งเสริมคุณภาพชีวิตที่ดีขึ้นของผู้คนทั่วโลก ภายใต้เจตนารมณ์ “โภชนาการที่มุ่งมั่นไม่ลดละของเรา” ซึ่งสะท้อนแก่นในการดำเนินธุรกิจของกลุ่มบริษัททั่วโลกใน “การสร้างคุณค่าร่วมกับสังคม” หรือ The Ajinomoto Group Creating Shared Value: ASV อันเป็นนโยบายที่เรายึดมั่นเสมอมา